Vzniká odštiepením molekuly vody z kyseliny octovej. Je to veľmi reaktívna látka, silného štipľavého octového zápachu, zápalná a výbušná. V tekutom i plynnom stave pôsobí na sliznice a kožu dráždivo a vyvoláva nekrózu tkanív. Používa sa ako tukové rozpúšťadlo, na organické syntézy, acetyláciu, dehydratáciu, pri nitráciách, sulfonáciách ap. Uplatňuje sa pri Liebermannovej-Burchardovej metóde na stanovenie cholesterolu. ''M''ᵣ 102,09
anhydrid kyseliny octovej, acetoxid, acetyloxid
Kadlec, O. et al.: Encyklopédia medicíny. I. Bratislava: Asklepios 1993.